Решение на Общия съд от 15 септември 2015 г. — Novartis Europharm/Комисия
(Дело T-67/13)1
(Лекарствени продукти за хуманна употреба — Разрешение за търговия с генеричния лекарствен продукт „Zoledronic acid Hospira — золедронова киселина“ — Срок на регулаторна защита на данните за референтните лекарствени продукти „Zometa“ и „Aclasta“, съдържащи активното вещество золедронова киселина — Директива 2001/83/ЕО — Регламент (ЕИО) № 2309/93 и Регламент (ЕО) № 726/2004 — Общо разрешение за търговия — Срок на регулаторна защита на данните)
Език на производството: английски
Страни
Жалбоподател: Novartis Europharm Ltd (Хоршам, Обединеното кралство) (представител: C. Schoonderbeek, avocat)
Ответник: Европейска комисия (представители: K. Mifsud-Bonnici и M. Šimerdová)
Встъпила страна в подкрепа на ответника: Hospira UK Ltd (Роял Лимингтън Спа, Обединеното кралство) (представители: първоначално N. Stoate и H. Austin, solicitors, и J. Stratford, QC, а впоследствие M. Stoate и E. Vickers, solicitors, и J. Stratford)
Предмет
Искане за отмяна на Решение за изпълнение C (2012) 8605 окончателен на Комисията от 19 ноември 2012 година за издаване на разрешение за пускане на пазара съгласно Регламент (ЕО) № 726/2004 на Европейския парламент и на Съвета на „Zoledronic acid Hospira — золедронова киселина“, лекарствен продукт за хуманна употреба.ДиспозитивОтхвърля жалбата.Novartis Europharm Ltd понася направените от него съдебни разноски, както и съдебните разноски на Европейската комисия и Hospira UK Ltd.
____________
1 ОВ C 101, 6.4.2013 г.